Държавен вестник, бр. 99, 2013 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  99
за прилагане на Регламент (ЕО) № 73/2009 г. 
Оспорените разпоредби съответстват на им­
перативни правила при замяна на животни 
от рода на едрия рогат добитък в чл. 64, пар. 
2 от Регламент (ЕО) № 1122/2009 г. Задълже­
нието за уведомяване на компетентния орган, 
до който е подадено заявлението за помощ, е 
свързано с процедурите за контрол, уредени в 
Регламент (ЕО) № 1122/2009 г., и е с цел защи­
та на финансовите интереси на Европейския 
съюз. Следователно и правилата и сроковете 
за замяна на животните са в съответствие с 
европейското право. Условието за получаване 
на финансирана помощ от европейски фонд не 
е тежест. В заявлението за подпомагане жи­
вотните са индивидуализирани с техните ушни 
марки и чрез тях Разплащателната агенция 
упражнява контрол за наличието на заявените 
животни. С чл. 64, пар. 2 от Регламент (ЕО) 
№ 1122/2009 г. е предоставена възможност за 
държавите членки да не изискват изпращане 
на информация до компетентния орган за 
поддържане на системата за идентификация на 
животните и регистрацията на животновъдните 
обекти, но към настоящия момент системата 
на БАБХ за идентификация на животните не е 
призната с решение на ЕК за напълно работе­
ща. Съгласно Регламент (ЕО) № 12890/2005 г. 
на Съвета относно финансирането на Общата 
селскостопанска политика финансирането се 
допуска единствено на селскостопански раз­
ходи, направени по начин, който не нарушава 
правилата на ЕС. 
Представителят на Върховната админи­
стративна прокуратура дава заключение за 
неоснователност на жалбата, защото е спазена 
процедурата по чл. 77 АПК. Разпоредбите съ­
ответстват на Регламент (ЕО) № 1122/2009 г., а 
процедурата е свързана с изискването за контрол 
и защита на финансовите интереси на Евро­
пейския фонд за гарантиране на земеделието.
Върховният административен съд, VІІ 
отделение, намира, че жалбата е допустима 
като подадена от физическо лице, което има 
пряк и личен интерес, предвид представеното 
заявление от 10.05.2010 г. за подпомагане за 
2010   г. (л. 87) и заявление за подпомагане 
от 31.05.2011 г. (л. 75)  за 2011 г. по схема за 
национални доплащания за говеда, необвър­
зана с производството (НДЖ1), и схема за 
поддържане на производството на краве мляко 
в икономически уязвими ферми, обвързана с 
производството (НДКМ1).
І. По жалбата срещу чл. 13, ал. 7, т. 2 от 
Наредба № 2 от 11.02.2010 г. за специалните 
изисквания за участие в схеми  за национални 
доплащания и за специфично подпомагане за 
2010 г., издадена от министъра на земеделие­
то и храните (ДВ, бр. 14 от 2010 г., в сила от 
19.02.2010 г.). Наредбата е част от позитивното 
право, тъй като не е отменена. 
Жалбата следва да бъде уважена по след­
ните съображения:
Наредбата е издадена при условията на де­
легирана компетентност предвид чл. 76, ал. 1 
АПК и чл. 44, ал. 2 от Закона за подпомагане 
на земеделските производители, съгласно ко­
ито разпоредби министърът на земеделието 
и храните определя с наредби специалните 
изисквания за участие във всяка одобрена 
схема за национални доплащания.
Съгласно чл. 26 ЗНА преди внасянето на 
проект на нормативен акт за издаване или при­
емане от компетентния орган съставителят на 
проекта го публикува на интернет страницата 
на съответната институция заедно с мотивите, 
съответно доклада, като на заинтересованите 
лица се предоставя най-малко 14-дневен срок 
за предложения и становища по проекта. Нор­
мативният административен акт се издава, 
предвид чл. 77 АПК, след като проектът се 
обсъди с представените становища, предло­
жения и възражения. Въпреки указанията, 
дадени от съда с определение от 10.12.2012 г., 
по искане на представителя на Върховната 
административна прокуратура, ответната 
страна не представи писмени доказателства 
за проведено административно производство 
по приемане на Наредба № 2 от 11.02.2010 г. 
Представените в о.с.з. от 28.01.2013 г. писмени 
доказателства са относими само към Наредба 
№ 2 от 21.02.2011 г. за специалните изисквания 
за участие в схеми  за национални доплащания 
и за специфично подпомагане. 
На л. 12 е приложен доклад по проекта на 
Наредба № 2 от 11.02.2010 г. за специалните 
изисквания за участие в схеми  за национални 
доплащания и за специфично подпомагане 
за 2010 г., подписан от двама заместник-ми­
нистри на земеделието и храните. Докладът 
е адресиран до министъра на земеделието 
и храните с искане да одобри предложения 
проект. Представено е писмо на дирекция 
„Правно-нормативни дейности“ от 8.02.2010 г. 
(л. 30) за съгласуване на проекта и писмото 
до редакцията на „Държавен вестник“ от 
21.02.2010 г. за публикуване.
Никакви доказателства няма проектът с 
доклада да е публикуван на интернет стра­
ницата на министерството. Спазването на 
предвидената процедура по издаване на нор­
мативни административни актове е задълже­
ние  на органите, осъществяващи държавното 
управление. Изработването на проекта за 
нормативен акт трябва да става при спазване 
на принципите на чл. 26 от Закона за норма­
тивните актове за обоснованост, стабилност, 
откритост и съгласуваност. Публикуването 
и публичното оповестяване на проекта от 
неговия съставител е гаранция за спазване 
на основни принципи на административния 
процес, като законност, достъпност и пуб­
личност, закрепени в чл. 4 и чл. 12 АПК, за­
щото осигурява на заинтересованите лица да 
участват в  производството чрез изразяване на